smcproject/ml-wiki-sentences huggingface dataset:
പട്ടണത്തിൽ നിന്നും അധികം അകലെയല്ലാതെ ജലവൈദ്യുത പദ്ധതിയായ മലങ്കര അണക്കെട്ട് സ്ഥിതി ചെയ്യുന്നു.
പാലാ തൊടുപുഴയുടെ തെക്ക് പടിഞ്ഞാറായി 29 കി.
അകലെയുള്ള ഒരു പട്ടണമാണ്.
മൂവാറ്റുപുഴ പട്ടണം തൊടുപുഴയിൽ നിന്നും വടക്കു പടിഞ്ഞാർ 18 കി.
മി.  മാറി സ്ഥിതി ചെയ്യുന്നു.
ഇടുക്കി ജലവൈദ്യുത പദ്ധതികളുടെ ഭാഗങ്ങളായ മൂലമറ്റം വൈദ്യുതി ഉത്പാദനകേന്ദ്രം,കുളമാവ് അണക്കെട്ട് എന്നിവ പൂർണ്ണമായും തൊടുപുഴ താലൂക്കിൽ സ്ഥിതി ചെയ്യുന്നു.
താലൂക്കിൽ താണ ഭാഗങ്ങൾ മുതൽ ഉയരം കൂടിയ സ്ഥലങ്ങൾ വരെയുണ്ട്.
പച്ചപ്പരവതാനി വിരിച്ച ഈ ഭൂപ്രദേശത്ത് വിനോദസഞ്ചാരികളെ ആകർഷിക്കുന്ന പല സ്ഥലങ്ങളുമുണ്ട്.
മലങ്കര അണക്കെട്ട്, തൊമ്മൻ കുത്തു വെള്ളച്ചാട്ടം, ഉറവൻപാറ, ഇലവീഴാപൂഞ്ചിറ തുടങ്ങിയവ ഇതിൽപ്പെടുന്നു.
ജനങ്ങളിൽ ഭൂരിഭാഗവും ഹിന്ദുക്കളും സിറിയൻ കത്തോലിക്കരുമാണ്.
കൂടാതെ മുസ്ലിം മതവിഭാഗവുമുണ്ട്.
തൊടുപുഴ പട്ടണത്തിൽ‍ നിന്നും ഏകദേശം 7 കി.
അകലെ മുട്ടം സ്ഥിതിചെയ്യുന്നു.
മഹാത്മാഗാന്ധി സർവ്വകലാശാല എഞ്ജിനീയറിംഗ് കോളേജ്, ഇടുക്കി ജില്ലാകോടതി എന്നിവ ഇവിടെയാണ്.
പട്ടണത്തിൽ നിന്നും ഏകദേശം 1.5 കി.
മി ദൂരപരിധിയിൽ ഹൈന്ദവ പ്രസിദ്ധമായ കാരിക്കോട് ശിവ ക്ഷേത്രം, ദേവീക്ഷേത്രം എന്നിവയും, അതിനോട് അടുത്ത് തന്നെ മുസ്‌ലീങ്കളുടെ ഏറ്റവും വലിയ പള്ളിയായ നൈനാര് പള്ളിയും സ്ഥിതി ചെയ്യുന്നു.
ഏകദേശം 3 കി.
മി. മാറി മുതലക്കോടം കൃസ്തീയ ദേവാലയവും സ്ഥിതി ചെയ്യുന്നു.
ദൂരെ ഉടുമ്പന്നൂർ എന്ന സ്ഥലം സ്ഥിതിചെയ്യുന്നു.
ഇടുക്കിയിലെ ഏറ്റവും വലിയ പഞ്ചായത്ത് ആണ് ഉടുമ്പന്നൂർ ‍.
പ്രേംനസീർ കാലഘട്ടം മുതൽ തൊടുപുഴ ഒരു പ്രധാന സിനിമാ ഷൂട്ടിങ്ങ് ലൊക്കേഷൻ കൂടിയാണ്.
കൂടാതെ തൊടുപുഴ വാസന്തി ( നിറക്കൂട്ട്‌ (മലയാളചലച്ചിത്രം) , തൊടുപുഴ പി.കെ. രാധാദേവി , തൊടുപുഴ രാധാകൃഷ്ണൻ, തൊടുപുഴ കൃഷ്ണൻകുട്ടി, ചഞ്ചൽ (എന്നു സ്വന്തം ജാനകി കുട്ടിക്ക് ), നിഷാന്ത് സാഗർ, അസിൻ, ആസിഫ് അലി തുടങ്ങിയവർ തൊടുപുഴയിൽനിന്നും മലയാള സിനിമയിൽ കഴിവുതെളിയിച്ച കലാകാരാണു.
കൂലശേഖര സാമ്രാജ്യത്തിന്റെ കാലഘട്ടത്തിൽ കേരളത്തെ ഭരണസൗകര്യത്തിനായി പല പ്രവിശ്യകളായി വിഭചിച്ചിരുന്നു.
വേണാട്, ഓടനാട്, നൻവുഴൈനാട്, മുഞ്ഞുനാട്, വെമ്പൊലിനാട്, കീഴ്മലൈനാട്, എന്നിങ്ങനെയാണു അവ.
ഇതിൽ കീഴ്മലൈനാടിൽ ഉൾപെടുന്ന പ്രദേശമാണു തൊടുപുഴ.
എ. ഡി1600 ൽ വടക്കുംകൂർ യുദ്ധത്തിൽ കീഴ്മലൈനാട് പരാജയപെടുകയും വടക്കുംകൂറിൽ ലയിക്കുകയും ചെയ്തു.
മാർത്താണ്ഡവർമ്മയുടെ കാലത്തു തിരുവിതാംകൂറിന്റെ ഭാഗമായിരുന്നു വടക്കുംകൂർ
മാർത്താണ്ടവർമ്മ മഹാരാജാവിന്റെ കാലത്ത് തൊടുപുഴ ഉൾപ്പെടെയുള്ള സ്ഥലങ്ങൾ അറിയപ്പെട്ടിരുന്നത് വടക്കുംകൂർദേശം എന്നായിരുന്നു.
വടക്കുംകൂര് രാജാക്കന്മാരുടെ ആസ്ഥാനം കരിക്കോടായീരൂന്നു.
ശ്രീ മാർത്താണ്ഡവർമ്മ മഹാരാജാവ് തന്നെയാണ് തന്റെ പ്രധിനിധിയായീ ശ്രീ  നാരായണ മേനോനേ തൊടുപുഴയുടെ വികസനത്തിന് വേണ്ടി വടക്കുംകൂറിലേക്ക് നിയോഗിച്ചത്‌.
അത്യേഹമാണ്‌ തൊടുപുഴയുടെ വികസനത്തിന് തുടക്കം കുറിച്ചത്‌.
മഹാരാജാവിന്റെ നിർദ്ദേശപ്രകാരം തന്റെ മുസ്ലീമായ ഭടൻ മാർക്കുവേണ്ടി ഇദ്ദേഹമാണ് ഇന്ന് കരിക്കോടുള്ള നൈനാര് പള്ളി  പണിതത്.
തൊടുപുഴ പുതിയ ബസ്റ്റാന്റ് രാഷ്ട്രീയം
നിലവിൽ തൊടുപുഴയിൽ നിന്നുള്ള നിയമസഭ പ്രതിനിധി പി.ജെ. ജോസഫ് ഉം , തൊടുപുഴ ഉൾപെടുന്ന ഇടുക്കി ലോകസഭ മണ്ഡലത്തെ പ്രതിനിധീകരിക്കുന്നത് ഡീൻ കുര്യാക്കോസ് ഉം  ആണ് വിനോദ സഞ്ചാര കേന്ദ്രങ്ങൾ
തൊടുപുഴ കേരളത്തിലെ ഒരു പ്രധാന വിനോദ സഞ്ചാരകേന്ദ്രമല്ലെങ്കിലും സഞ്ചാരികളെ ആകർഷിക്കുന്ന സ്ഥലങ്ങൾ ഇവിടെ ഉണ്ട്.
പ്രകൃതി മനോഹരമായതിനാൽ ഇവിടം ചലച്ചിത്ര വ്യവസായത്തിന്റെ പ്രധാനപ്പെട്ട സ്ഥലങ്ങളിൽ ഒന്നാണ്.
തൊമ്മൻകുത്ത്
തൊമ്മൻകുത്ത് തൊടുപുഴയിൽ നിന്നും 20 കിൽ മി. കിഴക്ക് വണ്ണപ്പുറം റൂട്ടിലാണ് ഈ സ്ഥലം.
ഇവിടുത്തെ പ്രധാന ആകർഷണം ഏഴു നിലകളിലുള്ള വെള്ളച്ചാട്ടങ്ങളാണ് (ഏഴുനിലകുത്തുകൾ).
ഒരോ നിലയിലും ഒരോ ചെറിയ കുളങ്ങൾ ഉണ്ട്.
ഏകദേശം 12 കിലോമീറ്റർ കാടിനുള്ളിലൂടെ മലകയറണം.
ഇവിടുത്തെ പ്രവേശന സമയം രാവിലെ 10 മുതൽ വൈകിട്ട് 6 മണി വരെയാണ്.
ധാരാളം വിനോദസഞ്ചാരികൾ ഇവിടെ എത്തുന്നു.
ഉറവപ്പാറ
ഉറവപ്പാറ തൊടുപുഴ നഗരാതിർത്തിക്കുള്ളിൽ 3 കിലോമീറ്റർ ദൂരത്തിൽ ഇടുക്കി റോഡിൽ ഒളമറ്റത്താണ്.
ഇത് വളരെ വലിയ പാറയാണ്.
ഇവിടുത്തെ പ്രധാന ആകർഷണം ബാലസുബ്രഹ്മണ്യ സ്വാമി ക്ഷേത്രമാണ് .
ഈ ക്ഷേത്രത്തിലെ പ്രതിഷ്ഠ സ്വയംഭൂവാണെന്നാണ് വിശ്വാസം.
ഇതും കാണുക ആസിഫ് അലി തൊടുപുഴ താലൂക്ക് തൊടുപുഴ പി.കെ. രാധാദേവി തൊടുപുഴ നഗരസഭ തൊഴിൽ വാർത്തകൾക്ക് അവലംബം
ചക്ക ഇംഗ്ലീഷ് വിലാസം https://ml.wikipedia.org/wiki/Jackfruit
പഴുത്ത ചക്കച്ചുള ചക്ക
ഇന്ത്യ , ബംഗ്ലാദേശ് , ഫിലിപ്പൈൻസ് , ശ്രീലങ്ക എന്നിവിടങ്ങളിലും മലായ് പെനിൻസുലക്കു കിഴക്കുവശങ്ങളിലുമായി കാണപ്പെടുന്ന മൾബറി കുടുംബത്തിൽ ഉൾപ്പെടുന്ന പ്ലാവ് എന്ന വൃക്ഷം നൽകുന്ന ഒരു കായ്ഫലം ആണ്‌ ചക്ക .
ശാസ്ത്രീയനാമം: Artocarpus heterophyllus .
പനസം എന്നും പേരുണ്ട്.
കേരളം , തമിഴ്‌നാട് എന്നീ സംസ്ഥാനങ്ങളുടെ ഔദ്യോഗിക ഫലമാണ് ചക്ക .
സമതല പ്രദേശങ്ങളിലാണ് ഇതു സാധാരണ കാണപ്പെടുന്നത്.
ഏറ്റവും വലിയ കായ്ഫലം ചക്കയാണ്.
നാരുകൾ, വിറ്റാമിനുകൾ, ധാതുക്കൾ എന്നിവയടങ്ങിയ ഇത് പോഷക സമൃദ്ധമായ ഒരു ഫലമാണ്.
അതിനാൽ പൊതുവേ ഇത് കഴിക്കുന്നത് ആരോഗ്യകരമായി കണക്കാക്കപ്പെടുന്നു.
പ്ലാവ് മിക്കവാറും വലിയ തായ്ത്തടിയും ചെറിയ ശാഖകളുമുള്ള വൃക്ഷമാണ്.
ചക്കകൾ കൂടുതലും പ്ലാവിന്റെ തായ്‌തടിയിൽ തന്നെയാണ്‌ ഉണ്ടാവുക.
"വേണമെങ്കിൽ ചക്ക വേരിലും കായ്ക്കും" എന്ന് ഒരു പഴഞ്ചൊല്ല് മലയാളത്തിൽ പ്രചാരത്തിലുണ്ട്.
തായ്ത്തടിയുടെ ഏറ്റവും ചുവട്ടിൽ കായ്ക്കുന്നത് ആസ്പദമാക്കിയാണ് ആ പഴഞ്ചൊല്ല്.
പഴങ്ങളിൽ നിന്നും വേർതിരിച്ചു എടുക്കുന്ന രാസപദാർത്ഥമായ പെക്ടിൻറ്റെ സമൃദ്ധ സ്രോതസ്സാണ് ചക്ക.
പച്ചച്ചക്ക പുഴുക്ക് രൂപത്തിലോ നാടൻ വിഭവങ്ങളിൽ ചേർത്ത് കഴിക്കുന്നതോ പ്രമേഹം കുറയ്ക്കുമെന്ന് ചില ഗവേഷണ ഫലങ്ങളിൽ കണ്ടെത്താൻ കഴിഞ്ഞിട്ടുണ്ട്.
കേരളത്തിന്റെ ഔദ്യോഗിക ഫലമായി ചക്കയെ പ്രഖ്യാപിച്ചത് 2018 മാർച്ചിലാണ് .
കേരളത്തിൽ ഒരു വർഷം 30 കോടി മുതൽ 60 കോടി വരെ ചക്ക ഉൽപാദിപ്പിക്കുന്നുണ്ട്.
എന്നാൽ ഇതിൽ മലയാളികൾ 2% മാത്രമാണ് ഉപയോഗിക്കുന്നത്.
വളരെ വലിയ ഒരു പഴം ആണ്‌ ചക്ക.
അനേകം പഴങ്ങളുടെ സമ്മേളനം എന്ന് വേണമെങ്കിൽ പറയാം.
25 സെന്റീമീറ്ററിർ കുറയാതെ വ്യാസം ഇതിനുണ്ട്.
ഒരു ചെറിയ പ്ലാവിനു പോലും വലിയ കായ്കൾ ഉണ്ടാകും.
ഒരു വലിയ ചക്കക്ക് 36 കിലോഗ്രാം വരെ തൂക്കവും, 90 സെന്റീമീറ്റർ വരെ നീളവും, 50 സെന്റീമീറ്റർ വരെ വീതിയും ഉണ്ടാകാം.
പുറം തോട് കട്ടിയുള്ളതും മൂർച്ചയില്ലാത്ത മുള്ളുകൾ ഉള്ളതുമാണ്
ഫലത്തിനകത്ത് ചുളകളായാണ്‌ പഴം കാണുന്നത്.
ഓരോ ചുളക്കുള്ളിലും വിത്തായ ചക്കക്കുരു ഉണ്ടാകും.
ചുളകൾക്കിടയിൽ ചക്കപ്പൊല്ല, ചവണി എന്നൊക്കെ അറിയപ്പെടുന്ന നാട പോലുള്ള ഭാഗങ്ങളും കാണാം.
ചക്കക്കുരുവിനെ പൊതിഞ്ഞ് കാണപ്പെടുന്ന ഇളംമഞ്ഞ നിറത്തിലുള്ള ചക്കച്ചുളയ്ക്ക് 3-5 മില്ലീമീറ്റർ വരെ കനം ഉണ്ടാകും.
ചക്കച്ചുള വളരെ സ്വാദിഷ്ഠമാണ്‌.
മറ്റു ഫലങ്ങളെ അപേക്ഷിച്ച് ഇതിനു ചാറുകുറവാണ്‌.
വിവിധയിനം ചക്കകൾ
പ്രധാനമായും രണ്ടു തരത്തിലുള്ള ചക്കകൾ ഉണ്ട്.
വരിക്ക-  വരിക്ക ചക്കയിൽ തേൻവരിക്ക, മുട്ടം വരിക്ക, സിന്ദൂര വരിക്ക എന്നിങ്ങനെ  പല ഇനങ്ങളുണ്ട്.
പഴംച്ചക്ക (ചിലയിടങ്ങളിൽ കൂഴച്ചക്കപ്ലാവ് എന്നും പറയും)
കൂഴ ചക്ക പഴുത്താൽ കുഴഞ്ഞിരിക്കും.
എന്നാൽ വരിക്ക പഴുത്താലും നല്ല ഉറപ്പുണ്ടാകും.
ഓരോ പ്ലാവിലെ ചക്കയ്ക്കും നിറത്തിലും ഗുണത്തിലും സ്വാദിലും വ്യത്യാസങ്ങൾ ഉണ്ടാകും.
തേങ്ങച്ചക്ക ഉപയോഗം എണ്ണയിലിട്ടു വറുത്ത ചക്കവറുത്തത്
പഴുത്ത ചക്കച്ചുള പഴമായി തിന്നുന്നു.
ജാം, മിഠായി , ഹലുവ എന്നിവയുണ്ടാക്കുന്നതിന് ഉപയോഗിക്കുന്നു.
മൂപ്പെത്തിയ ചക്കച്ചുള പുഴുങ്ങിയും ഉലത്തിയും കഴിക്കുന്നു.
ഉലത്തിയ ചക്കക്കറി കഞ്ഞിയുടെ കൂടെ കഴിക്കുന്നത് സാധാരണമാണ്.
പച്ച ചക്കച്ചുള അരിഞ്ഞ് എണ്ണയിലിട്ട് വറുത്ത് ചക്കവറുത്തതും നല്ല രുചിയുള്ളതാണ്.
മലയായിൽ പഴുത്ത ചക്ക നെടുകെ ഛേദിച്ച് കുരുമാറ്റി ഐസ്ക്രീം ചേർത്ത് കഴിക്കുന്നു .
ചക്ക ഉപയോഗിച്ച് മദ്യം ഉണ്ടാക്കാനും സാധിക്കും.
കാലാവസ്ഥാ വ്യതിയാനം കൊണ്ടുണ്ടായേക്കാവുന്ന ഭക്ഷ്യക്ഷാമങ്ങളെ നേരിടാൻ ചക്കയ്ക്ക് വലിയ ഒരു പങ്ക് വഹിക്കാനാവുമെന്ന് പഠനങ്ങൾ കാണിക്കുന്നു.
ചക്ക സുലഭമായി ലഭിക്കുന്ന കാലഘട്ടം ഏപ്രിൽ മുതൽ ജൂലായ് വരെയാണ്.
ഏതു കാലാവസ്ഥയിലും കായ്ക്കുന്ന ഒരു പ്രത്യേക ഇനം പ്ലാവ് ഉണ്ടെന്നു പറയപ്പെടുന്നു.
എന്നാൽ ഇതു കേരളത്തിൽ സാധാരണയല്ല.
ചില പ്രത്യേക കാലയളവിൽ മാത്രം ലഭിക്കുന്നതു മൂലവും സൂക്ഷിച്ചു വെയ്ക്കാനുള്ള സാങ്കേതിക വിദ്യയുടെ അഭാവവും ആണ് ചക്ക ഉപയോഗിക്കുന്നതിലെ പ്രശ്നങ്ങൾ.
വലിയ അളവിൽ പ്രത്യേക കാലത്തു മാത്രം ലഭിക്കുന്നതിനാലും, ചെറിയ ചെറിയ കുടുംബങ്ങളായി വിഭജിക്കപ്പെട്ടതിനാലും, മഴക്കാലത്തു വിവിധ രോഗങ്ങൾക്കു ചക്ക കാരണമാകും എന്ന തെറ്റിദ്ധാരണ മൂലവും ആണ് ഇത് വേണ്ടത്ര ഉപയോഗിക്കപ്പെടാതെ പോകുന്നത്.
വൻ വൃക്ഷങ്ങളുടെ മുകളിൽ പിടിക്കുന്ന ചക്ക കേടു കൂടാതെ അടർത്തി എടുക്കുന്നതിനുള്ള പ്രയാസവും ഒരു പ്രശ്നമാണ് കൂടാതെ ഇതിന്റെ അരക്ക് ഫലപ്രദമായി നീക്കം ചെയ്യാനും വലിയ ചക്ക പിളർന്നു ചുളയും കുരുവും എടുത്ത് പാകപ്പെടുത്തി എടുക്കുന്നതിലുള്ള അധ്വാനവും ഇതിന്റെ ഫലപ്രദമായ വിനിയോഗത്തെ നിരുത്സാഹപ്പെടുത്തുന്നു.
തദ്ദേശ ഭരണ സ്ഥാപനങ്ങൾ മുൻകൈ എടുത്ത് കുടുംബശ്രീകൾ, മറ്റു സൂക്ഷ്മതല സംഘടനകൾ തുടങ്ങിയവയുടെ സഹായത്തോടെ നാട്ടിൻ പുറങ്ങളിൽ സംരംഭങ്ങൾ ആരംഭിച്ചു വ്യാവസായികമായി ചക്കഉല്പന്നങ്ങൾ ഉണ്ടാക്കുന്നതിനുള്ള പരിശീലനം നല്കാവുന്നതാണ്.
പരമ്പരാഗത അറിവുകൾ പ്രയോജനപ്പെടുത്തുന്നതോടൊപ്പം പഴവർഗ്ഗ സംരക്ഷണത്തിനുള്ള ആധുനിക സാങ്കേതിക വിദ്യകളും പ്രയോജനപ്പെടുത്താവുന്നതാണ്.
ചക്കക്കുരു ചക്കക്കുരുകൾ
ഏറ്റവും വലിയ ഫലവൃക്ഷമായ ചക്കയുടെ വിത്താണ് ചക്കക്കുരു.
ഒരു ചക്കപ്പഴത്തിൽ ധാരാളം ചക്കകുരുക്കൾ ഉണ്ടാകും.
ചക്കക്കുരുവിൽ ധാരാളം വിറ്റാമിനുകൾ അടങ്ങിയിരിക്കുന്നു.
ചക്കക്കുരുവിൽ നിന്നാണ് പ്ലാവിൻ തൈകൾ ഉത്പാദിപ്പിക്കുന്നത്.
ചക്കക്കുരുവും ഭക്ഷ്യയോഗ്യമാണ്‌.
ചക്കക്കുരു കൊണ്ട് സ്വാദിഷ്ഠമായ തോരനും ചാറ് കറിയും,ജ്യൂസ്,വട എന്നിവ വയ്ക്കാവുന്നതാണ്.
പഴയ കാലത്ത് ചക്കക്കുരുകൾ മാസങ്ങളോളം കേട് വരാതിരിക്കാൻ മണ്ണിൽ പൂഴ്ത്തി വെക്കുകയും ചക്കക്കുരു കിട്ടാത്ത കാലത്ത് അത് എടുത്ത് ഉപയോഗിക്കുകയും ചെയ്തിരുന്നു.
പഴകുന്തോറും രുചി കൂടും എന്ന ഒരു പ്രത്യേകതയും കൂടി അതിനുണ്ട്.
എന്നാൽ, ചക്കക്കുരു കൂടുതൽ കഴിച്ചാൽ ഗ്യാസ്ട്രബിളിനു സാധ്യത ഉണ്ട്.
ഇടിച്ചക്ക ഇടിച്ചക്ക
ചക്ക വലുതാവാൻ തുടങ്ങുന്നതിനുമുമ്പുള്ള പരുവമാണ് ഇടിച്ചക്ക .
ഇടിച്ചക്ക ഉപയോഗിച്ച് തോരനും മറ്റും വെക്കാറുണ്ട്.
പിഞ്ചു ചക്ക പുറംതോടു മാത്രം (മുള്ളും പച്ച നിറവും ഉള്ള ഭാഗം മാത്രം) ചെത്തിക്കളഞ്ഞ് ശേഷം മറ്റെല്ലാ ഭാഗങ്ങളും ചേർത്തു കൊച്ചു കഷണങ്ങളാക്കി വെള്ളം ചേർത്തു വേവിച്ച ശേഷം വെള്ളം ഊറ്റി കളയുന്നു.
വെന്ത കഷണങ്ങൾ അരകല്ലിൽ അല്ലെങ്കിൽ ഉരലിൽ ഇട്ട് ഇടിച്ചു പൊടിയാക്കി തോരൻ വെയ്ക്കുന്നു.
അതു കൊണ്ടാണ് ഇടിച്ചക്കത്തോരൻ എന്നും ഈ പരുവത്തിലുള്ള ചക്കയ്ക്കു ഇടിച്ചക്ക എന്നും പേരു വന്നതു്.
പുറം തോടുകളഞ്ഞ പിഞ്ചു ചക്ക കൊത്തി അരിഞ്ഞും തോരൻ വെയ്ക്കുന്നു.
ഇങ്ങനെയുണ്ടാക്കുന്ന തോരൻ പരമാവധി വെള്ളം വറ്റിച്ച് തോരനാക്കിയാൽ ദിവസങ്ങളോളം കേടുകൂടാതെ സൂക്ഷിക്കാവുന്നതാണ്.
ഉയർന്ന രക്തസമ്മർദ്ദമുള്ളവർക്ക്
ഉയർന്ന രക്തസമ്മർദ്ദമുള്ളവർ ചക്ക മിതമായ അളവിൽ കഴിക്കുന്നത് ഗുണകരമാണ്.
ഈ പഴത്തിൽ പൊട്ടാസ്യത്തിന്റെ അംശം കൂടുതലായതിനാൽ ഈ രോഗത്തെ നിയന്ത്രണവിധേയമാക്കാൻ ഇത് സഹായിക്കുന്നു.
ശ്രദ്ധിക്കേണ്ട ഒരു പ്രധാന കാര്യം, ശരീരത്തിലെ സോഡിയത്തിന്റെ അളവ് നിയന്ത്രിക്കാൻ പൊട്ടാസ്യം സഹായിക്കുന്നു എന്നതാണ്.
ഇത് ഉയർന്ന രക്തസമ്മർദ്ദം മാത്രമല്ല, ഹൃദയവുമായി ബന്ധപ്പെട്ട മറ്റ് ആരോഗ്യപ്രശ്നങ്ങളെയും നിയന്ത്രിക്കും.
ദഹന പ്രശ്നങ്ങൾ
ചക്കപ്പഴത്തിൽ ധാരാളം നാരുകൾ അടങ്ങിയിട്ടുണ്ട് ഇത് ദഹനവ്യവസ്ഥയുമായി ബന്ധപ്പെട്ട പ്രശ്നങ്ങൾ ഒഴിവാക്കുന്നതിൽ പ്രധാന പങ്ക് വഹിക്കുന്നു.
അതിനാൽ, ഈ പഴം പതിവായി കഴിക്കുന്നതിലൂടെ, ദഹന പ്രക്രിയകൾ ശരിയായി നടക്കും.
ദഹനക്കേട്, മലബന്ധം എന്നിവയുടെ പ്രശ്നം ക്രമേണ അപ്രത്യക്ഷമാകും.
ശരീരഭാരം കുറയ്ക്കാനും ഇത് നല്ലതാണ്.
ഇതിൽ കുറഞ്ഞ കലോറിയും കാർബോഹൈഡ്രേറ്റ് ഉള്ളതിനാൽ ശരീരഭാരമോ കൊഴുപ്പോ വർദ്ധിപ്പിക്കാതെ തന്നെ ഇത് നിങ്ങളുടെ ശരീരത്തെ പോഷിപ്പിക്കും.
​വൈറ്റമിനുകൾ
ഇതിൽ ധാരാളം വൈറ്റമിനുകൾ അടങ്ങിയിട്ടുണ്ട്.
വൈറ്റമിനുകൾ, ധാതുക്കൾ, കാർബോഹൈഡ്രേറ്റ്‌സ്, ഇലക്‌ട്രോലൈറ്റുകൾ, പൊട്ടാസ്യം, നാരുകൾ എന്നിവയാൽ സമ്പന്നമാണ് ചക്ക.
വൈറ്റമിൻ എ, സി എന്നിവയുടെ അളവ് കൂടുതലായതിനാൽ ചക്ക കഴിക്കുന്നത് കണ്ണിൻ്റെ ആരോഗ്യത്തിനും ഏറെ ഗുണം ചെയ്യും.
ഇതിൽ അടങ്ങിയിരിക്കുന്ന ആൻ്റി ഓക്സിഡൻ്റുകളും വൈറ്റമിൻ സിയും പ്രതിരോധശേഷി വർധിപ്പിക്കാനും നല്ലതാണ്.
പലർക്കും ചക്കയിൽ ഇത്രയുമധികം ഗുണങ്ങൾ അടങ്ങിയിട്ടുണ്ടെന്ന് അറിയില്ല എന്നതാണ് സത്യം.
ചില ചക്ക വിഭവങ്ങൾ
മലയാളികളുടെ ഇഷ്ട ഫലമായ ചക്ക കൊണ്ട് പല വിഭവങ്ങളും തയ്യാറാക്കാം.
പച്ച ചക്ക ഉപയോഗിച്ച് കൂട്ടാൻ , പുഴുക്ക്, ഉപ്പേരി, ചക്കപ്പൊരി , ചക്ക ലോലി പോപ് (chakka lollipop),കട്ലറ്റ്,പക്കോട,ഹൽവ,വൈൻ ഇവെല്ലാം ഉണ്ടാക്കാം.
കൂടാതെ ചക്കക്കുരു ഉപയോഗിച്ച്  കറി , ഉപ്പേരി, പൊരി, കട് ലറ്റ്, എന്നിങ്ങനെ  വിഭവങ്ങൾ തയ്യാറാക്കാം .
പോഷക മൂല്യം പച്ച ചക്കച്ചുള (165 ഗ്രാമിൽ) പഴുത്ത ചക്കച്ചുള (100 ഗ്രാമിൽ) ചക്കക്കുരു (100 ഗ്രാമിൽ) ഈർപ്പം 121 ഗ്രാം 73.23 ഗ്രാം 51.6 - 57.7 ഗ്രാം ഊർജ്ജം 155 കിലോ കാലറി 94 കിലോ കാലറി 297 കിലോ കാലറി കാർബോഹൈഡ്രേറ്റ് 39.6 ഗ്രാം 24.01 ഗ്രാം 38.4 ഗ്രാം നാരുകൾ 2.6 ഗ്രാം 1.6 ഗ്രാം 1.5 ഗ്രാം കൊഴുപ്പ് 0.5 ഗ്രാം 0.3 ഗ്രാം 0.4 ഗ്രാം മാംസ്യം 2.4 ഗ്രാം 1.47 ഗ്രാം 6.6 ഗ്രാം ജീവകം എ 490 ഐ യു 15 മൈക്രോ ഗ്രാം ജീവകം സി 11.1 മി ഗ്രാം 6.7 മി ഗ്രാം റൈബോഫ്ലേവിൻ 0.2 മി ഗ്രാം 0.11 മി ഗ്രാം നിയാസിൻ 0.7 മി ഗ്രാം ജീവകം ബി6 0.2 മി ഗ്രാം 0.108 മി ഗ്രാം ഫോളേറ്റ് 23.1 മൈക്രോ ഗ്രാം കാത്സ്യം 56.1 മി ഗ്രാം 34 മി ഗ്രാം 0.099 മി ഗ്രാം ഇരുമ്പ് 1.0 മി ഗ്രാം 0.6 മി ഗ്രാം 0.670 മി ഗ്രാം മഗ്നീഷ്യം 61.1 മി ഗ്രാം 37 മി ഗ്രാം ഫോസ്ഫറസ് 59.4 മി ഗ്രാം 36 മി ഗ്രാം 46.6 മി ഗ്രാം പൊട്ടാസ്സ്യം 500 മി ഗ്രാം 303 മി ഗ്രാം 1.21 മി ഗ്രാം സോഡിയം 5.0 മി ഗ്രാം 3 മി ഗ്രാം 0.025 മി ഗ്രാം സിങ്ക് 0.7 മി ഗ്രാം 0.42 മി ഗ്രാം 0.73 മി ഗ്രാം ചെമ്പ് 0.3 മി ഗ്രാം 0.187 മി ഗ്രാം 0.705 മി ഗ്രാം മാങ്കനീസ് 0.3 മി ഗ്രാം 0.197 മി ഗ്രാം സെലിനിയം 1.0 മൈക്രോ ഗ്രാം വിയറ്റ്‌നാം ഏർലി സൂപ്പർ പ്ലാവ്
നടീൽ കഴിഞ്ഞ് അതേ വർഷം തന്നെ കുലവെട്ടുന്ന വാഴയുടെയും മറ്റും ഗണത്തിലേക്ക് കൂട്ടാവുന്ന പ്ലാവാണ്  വിയറ്റ്‌നാം ഏർലി സൂപ്പർ എന്നയിനം പ്ലാവ്.
എന്നാൽ മറ്റു തന്നാണ്ടു വിളകളെപ്പോലെ ഒരു വർഷം കൊണ്ട് ഈ പ്ലാവിനം കാലഗതിയടയുന്നതുമില്ല.
ഒരു പുരുഷായുസോളം മണ്ണിൽ വേരുറപ്പിച്ചു നിന്നു വിളവു തരാൻ വിയറ്റ്‌നാം സൂപ്പർ ഏർലിക്കു സാധിക്കും.
വാണിജ്യാടിസ്ഥാനത്തിൽ പ്ലാവ് കൃഷി ചെയ്യാൻ ആഗ്രഹിക്കുന്നവർക്ക് ഇതിനെക്കാൾ മികച്ചൊരു ഇനം കണ്ടെത്താൻ സാധിക്കില്ല.
കാരണം ഇതിന്റെ ചെറിയ വലുപ്പം തന്നെ.
ചുവടുകൾ തമ്മിലും നിരകൾ തമ്മിലും വെറും പത്തടി അകലം വീതം കൊടുത്താൽ മതി.
അതായത് ഒരേക്കർ സ്ഥലത്ത് 450 പ്ലാവുകൾ വരെ കൃഷി ചെയ്യാം.
ഒന്നാം വർഷം ശരാശരി നാലു ചക്ക മാത്രമായിരിക്കും ഒരു പ്ലാവിൽ ഒരു സീസണിൽ വിളയുന്നതെങ്കിലും തുടർന്നുള്ള വർഷങ്ങളിൽ വിളവ് ക്രമാനുഗതമായി ഉയർന്നുകൊണ്ടിരിക്കും.
അഞ്ചു വർഷത്തെ വളർച്ചയെത്തുമ്പോൾ ഒരേക്കറിൽ നിന്ന് 25-45 ടൺ വിളവാണു ലഭിക്കുക.
സൂപ്പർ ഏർലി പ്ലാവിന്റെ നല്ല വളർച്ചയ്ക്കും മികച്ച വിളവിനും വേണ്ട അനുകൂല കാലാവസ്ഥാ സാഹചര്യങ്ങളാണ് കേരളത്തിൽ നിലവിലുള്ളത്.
25-38 ഡിഗ്രി സെൽഷ്യസ് താപനില, പ്രതിവർഷം 1000-3000 മില്ലിമീറ്റർ മഴ, സമുദ്രനിരപ്പിൽ നിന്നു 0-90 അടി ഉയരം, ചൂടു കൂടിയ വേനൽക്കാലം, നല്ല സൂര്യപ്രകാശം എന്നിങ്ങനെയാണ് സൂപ്പർ ഏർലി പ്ലാവിന്റെ വളർച്ചയ്ക്കാവശ്യമെന്നു വിലയിരുത്തുന്ന കാലാവസ്ഥാ ഘടകങ്ങൾ.
ഒന്നരയടി താഴ്ചയിൽ ഒരു കുഴിയെടുക്കുക.
മൺനിരപ്പിനു മുകളിലേക്ക് ഒന്നരയടി ഉയരത്തിൽ കുഴിക്കു ചുറ്റലുമായി തടമെടുക്കുക.
കുഴിയെടുത്തപ്പോൾ ലഭിച്ച മേൽമണ്ണുമായി പത്തു കിലോഗ്രാം ചാണകപ്പൊടി, ഒരു കിലോഗ്രാം വേപ്പിൻ പിണ്ണാക്ക്, അര കിലോഗ്രാം റോക്ക് ഫോസ്‌ഫേറ്റ് എന്നിവ നന്നായി ഇളക്കിച്ചേർത്ത മിശ്രിതം കൊണ്ട് കുഴി മൺനിരപ്പു വരെ മൂടുക.
ഇതിനു മധ്യത്തിലായി തൈ നടുന്നതിനുള്ള ചെറിയൊരു കുഴി അഥവാ പിള്ളക്കുഴിയെടുക്കുക.
നടുമ്പോൾ സൂപ്പർ ഏർലി പ്ലാവിന്റെ ഒട്ടുസന്ധി മണ്ണിന്റെ നിരപ്പിനു മുകളിലാണെന്ന് ഉറപ്പാക്കുക.
മഴക്കാലം തുടങ്ങുന്നതിനു മുമ്പ് കോപ്പർ ഓക്‌സി ക്ലോറൈഡ് അല്ലെങ്കിൽ സാഫ് രണ്ടു ഗ്രാം ഒരു ലിറ്ററിന് എന്ന തോതിൽ നേർപ്പിച്ച് തൈയുടെ ഇലയിലും തണ്ടിലും തളിച്ചുകൊടുക്കുക.
ആൺപൂക്കളായിരിക്കും ആദ്യം വിരിയുക.
പിന്നീട് പെൺപൂക്കളും വിരിയും.
പരാഗണം നടന്ന് ചക്ക വിരിഞ്ഞ് അതു മൂപ്പെത്തുന്നതിന് 120-150 ദിവസം വേണ്ടിവരും.
പരാഗണം ശരിയായ രീതിയിൽ നടക്കുന്നതിന് തോട്ടത്തിൽ രണ്ടു പ്ലാവെങ്കിലും നടുന്നതാണ് നല്ലത്.
സാധാരണയായി സൂപ്പർ ഏർലി പ്ലാവിന് കമ്പുകോതൽ ആവശ്യമായി വരില്ല.
അല്ലാതെ തന്നെ പതിനഞ്ചടി ഉയരത്തിൽ പ്ലാവ് സ്വയം വളർച്ച ക്രമീകരിക്കുന്നതാണ് കാണുന്നത്.
പ്ലാവിന് സാധാരണയായി ജലസേചനത്തിന്റെ അവശ്യം നേരിടാറില്ല.
അത്രമേൽ കടുത്ത ഉണക്കാണെങ്കിൽ മാത്രം ഉൽപാദനക്ഷമത കുറയാതിരിക്കാൻ ചെറുതായി നനച്ചുകൊടുക്കാം.
എന്തുതന്നെയായാലും പ്ലാവിന്റെ ചുവട്ടിൽ വെള്ളം കെട്ടിനിൽക്കാതിരിക്കാൻ പ്രത്യേകം ശ്രദ്ധിക്കണം.
വെള്ളക്കെട്ടുണ്ടായാൽ കുമിൾരോഗങ്ങൾക്കു സാധ്യതയേറെയാണ്.
സൂപ്പർ ഏർലി പ്ലാവുകൾ വള പ്രയോഗത്തോട് നന്നായി പ്രതികരിക്കുന്നതായി കണ്ടിട്ടുണ്ട്.
ആദ്യത്തെ രണ്ടു വർഷം മഴക്കാലത്തിന്റെ തുടക്കത്തിൽ പത്തു കിലോഗ്രാം ജൈവവളം ചേർത്തു കൊടുക്കണം.
പിന്നീട് മൂന്നു തവണയായി എൻപികെ വളം അഞ്ഞൂറു ഗ്രാം വീതം നൽകണം.
മൂന്നാം വർഷവും നാലാം വർഷവും ജൈവവളം 20 കിലോഗ്രാം വീതം നൽകണം.
എൻപികെ ഒരു കിലോഗ്രാം.
അഞ്ചു മുതൽ ഏഴുവരെ വർഷങ്ങളിൽ ജൈവവളം അറുപതു കിലോഗ്രാം വേണം.
എൻപികെ ഒന്നര കിലോഗ്രാമും.
എട്ടാം വർഷം മുതൽ ജൈവ വളത്തിന്റെ അളവ് എൺപതു കിലോഗ്രാമായി ഉയർത്തണം.
എൻപികെ രണ്ടു കിലോഗ്രാം വീതം മതിയാകും.
ചക്കലഭിക്കുന്നതിന്റെ സീസൺ അനുസരിച്ച് നാലു തവണയായി പ്രത്യേക വളപ്രയോഗത്തിനും ശുപാർശയുണ്ട്.
പൂവിടുന്ന സമയത്ത് സൾഫേറ്റ് ഓഫ് പൊട്ടാഷ് (എസ്ഒപി) നാലു ഗ്രാം ഒരു ലിറ്റർ എന്ന തോതിലും സൂക്ഷ്മൂലക മിശ്രിതമായ ബ്രക്‌സിൽ രണ്ടു ഗ്രാം ഒരു ലിറ്റർ വെള്ളത്തിൽ എന്ന തോതിലും നേർപ്പിച്ചു തളിച്ചുകൊടുക്കണം.
ചക്ക വിരിയുന്ന സമയത്ത് എസ്ഒപി നാലു ഗ്രാം ഒരു ലിറ്റർ വെള്ളത്തിൽ എന്ന തോതിൽ നേർപ്പിച്ചു തളിക്കണം.
വിളവെടുപ്പിനു മുമ്പായി മോണോ പൊട്ടാസിയം ഫോസ്‌ഫേറ്റ് നാലു മില്ലി ലിറ്റർ ഒരു ലിറ്റർ വെള്ളത്തിൽ എന്ന തോതിൽ നേർപ്പിച്ചു തളിക്കണം.
വിളവെടുപ്പിനു ശേഷം 19-19 വളക്കൂട്ട് നാലുഗ്രാം ഒരു ലിറ്റർ വെള്ളത്തിൽ എന്ന തോതിലും സൂക്ഷ്മമൂലക മിശ്രിതം രണ്ടു ഗ്രാം ഒരു ലിറ്റർ വെള്ളത്തിൽ എന്ന തോതിലും നേർപ്പിച്ച് തളിക്കണം.
ഈ സമയത്ത് പ്ലാവിന്റെ വളർച്ചയനുസരിച്ച് മരമൊന്നിന് ഡോളൊമൈറ്റ് 150-500 ഗ്രാം വീതം ചുവട്ടിലിട്ടുകൊടുക്കുന്നതും നല്ലതാണ്.
വിയറ്റ്‌നാം സൂപ്പർ ഏർലി പ്ലാവിന്റെ ബഡ് തൈകളുണ്ടാക്കുന്നതിന് നാടൻ പ്ലാവിനങ്ങളുടെ വിത്തു തൈകൾ തന്നെ ഉപയോഗിക്കുന്നതിനാൽ രോഗങ്ങൾക്കെതിരേ സ്വാഭാവികമായി മികച്ച രീതിയിലുള്ള പ്രതിരോധശേഷിയാണുള്ളത്.
എന്നിരിക്കിലും മണ്ണിന്റെ അമ്ല-ക്ഷാര നില (5.5-7 പിഎച്ചാണ് ഏറ്റവും ആശാസ്യമായത്), ഉയർന്ന ലവണാംശം, താഴ്ന്ന സി/എൻ അനുപാതം തുടങ്ങിയ കാര്യങ്ങളിൽ പ്രത്യേക ശ്രദ്ധ ആവശ്യമാണ്.
മണ്ണിൽ രോഗാണുക്കളുടെ വർധനയ്ക്കു പറ്റിയ സാഹചര്യമൊരുക്കാൻ ഈ സാഹചര്യങ്ങൾക്കു സാധിക്കും.
പ്ലാവിന് അതു ദോഷമായി മാറുകയും ചെയ്യും.
പൊതുവേ ഏതു രോഗത്തെയും കീടത്തെയും ജൈവിക മാർഗങ്ങളിലൂടെ നിയന്ത്രിക്കാൻ സാധിക്കുന്നതേയുള്ളൂ.
ശ്രദ്ധിക്കേണ്ട മറ്റു കാര്യങ്ങൾ
ശുപാർശ ചെയ്തിരിക്കുന്നതിനെക്കാൾ വലിയ കുഴികളാണ് നടാനെടുക്കുന്നതെങ്കിൽ കാറ്റുമൂലമുള്ള നാശനഷ്ടത്തിനു സാധ്യതയുണ്ട്.
അതുപോലെ തൈയുടെ ചുറ്റിലുമുള്ള മണ്ണ് വേണ്ട രീതിയിൽ ഉറപ്പിച്ചിട്ടില്ലെങ്കിൽ വേരുരോഗത്തിനു സാധ്യതയുണ്ട്.
വിയറ്റ്‌നാം സൂപ്പർ ഏർലി പ്ലാവ് വലിയ തോതിൽ പൂവിടുന്നതും അതിനനുസരിച്ച് ചക്ക പിടിക്കുന്നതുമാണ്.
മൊത്തത്തിലുള്ള വിളവിന്റെ ഗുണമേന്മയെ ഇക്കാര്യങ്ങൾ ദോഷമായി ബാധിക്കാനിടയുണ്ട്.
പൂർണ വളർച്ചയെത്തിയ ഒരു പ്ലാവിൽ 5-8 ചക്ക മാത്രം നിലനിർത്തുകയാണ് ഈ പ്രശ്‌നത്തിനുള്ള പരിഹാരം.
ഇടിച്ചക്ക പരുവത്തിൽ നിശ്ചിത എണ്ണത്തിലധികമുള്ള ചക്കകൾ നീക്കം ചെയ്യുന്നതിനു ശുപാർശ ചെയ്തിരിക്കുന്നു.
ഇവ ഇടിച്ചക്കയെന്ന നിലയിൽ വിപണനം നടത്തുകയും ചെയ്യാം.
ചക്കകളുടെ വൈരൂപ്യം
വളരെ നേരത്തെ ചക്കവിരിയുന്ന സ്വഭാവവും വളരെ കൂടുതൽ ചക്കകളുണ്ടാകുന്ന സ്വഭാവവും നിമിത്തം കുറേ ചക്കകൾ വിരൂപമായി മാറുന്നതു കണ്ടുവരാറുണ്ട്.
കാലാവസ്ഥ, മണ്ണിന്റെ പ്രതികൂല സ്വഭാവം, ചില പ്രത്യേക ഭൂഘടനകൾ, പോഷക പ്രശ്‌നങ്ങൾ എന്നിവയാണ് ഈ അവസ്ഥയുടെ കാരണങ്ങളായി കണക്കാക്കപ്പെടുന്നത്.
മരങ്ങൾ പ്രായമാകുന്നതനുസരിച്ച് ഇത്തരം പ്രശ്‌നങ്ങൾ കുറയുന്നതായും കണ്ടുവരുന്നു.
ശരിയായ രീതിയിൽ പരാഗണം നടക്കുന്നുവെന്നുറപ്പാക്കിയും ചക്കവിരിയുന്ന സമയത്ത് നൈട്രജൻ വളങ്ങളുടെ അളവു കുറച്ചും പോഷകങ്ങളിലെ അസന്തുലിതാവസ്ഥ ഒഴിവാക്കിയും ഈ പ്രശ്‌നം ഒരു പരിധി വരെ നിയന്ത്രിക്കാം.
ഒരു മരത്തിൽ പരമാവധി അഞ്ചു ചക്കകൾ മാത്രം നിർത്തി ശേഷിക്കുന്നവ നീക്കം ചെയ്ത് ഈ പ്രശ്‌നം പരിഹരിക്കാം.
മരം വളർച്ച പ്രാപിക്കുന്നതനുസരിച്ച് ക്രമേണ ഈ പ്രശ്‌നങ്ങൾ പരിഹൃതമായിക്കൊള്ളും.
ചക്കയെക്കുറിച്ചുള്ള പഴഞ്ചൊല്ലുകൾ വേണമെങ്കിൽ ചക്ക വേരിലും കായ്ക്കും ഒരു ചക്കവീണ് മുയൽ ചത്തെന്നുകരുതി എല്ലാ ചക്ക വീഴുമ്പൊഴും മുയൽ ചാകണമെന്നില്ല.
ഗ്രഹണി പിടിച്ചവർക്ക് ചക്ക കൂട്ടാൻ കിട്ടിയ പോലെ.
അഴകുള്ള ചക്കയിൽ ചുളയില്ല.
ചക്കകൊണ്ട് തന്നെ ചുക്കുവെള്ളം.
ചിത്രശാല ചക്ക RARS, Ambalavayal തേങ്ങച്ചക്ക - ഒരു തേങ്ങയുടെ വലിപ്പമേയുള്ളൂ ചക്കകൾ തായ്‌തടിയിലും ശിഖിരങ്ങളിലുമാണുണ്ടാകുന്നത് തായ്‌തടിയിലും ശിഖിരങ്ങളിലും പുതിയ ഇതളുകൾ ചക്കക്കുരു ആവരണം ചെയ്തിരിക്കുന്ന പോള വെളിഞ്ഞീൻ കോല് വെളിഞ്ഞീൻ, ചക്കപാൽ, ചക്കരക്ക്, മുളഞ്ഞ് ചക്ക കുറുകെ മുറിച്ചത് ചക്ക ചുളകൾ ചക്കക്കുരു മുളച്ചത് ചവിണി, പൂഞ്ചി പ്ലാവ്, പിലാവ് ചക്കയുടെ കുരുന്ന് കുരുന്ന് ചക്ക ചക്കയുടെ വലിപ്പം,നീളം,വീതി എന്നിവ വ്യക്തമാക്കുന്നു ചക്കച്ചുള ചക്കക്കുരു വടക്കൻ സംസ്ഥാനങ്ങളിലേക്ക് കയറ്റി അയക്കുന്ന ചക്കകൾ ചക്കയുടെ പുറം തൊലി പഴുക്കാറായ ചക്ക ചക്ക വറുത്തത് ചക്ക വറുത്തത് ചക്കച്ചുള പഴഞ്ചക്ക അവലംബം ↑ ↑ ↑ ↑ ↑ http://www.theguardian.com/environment/2014/apr/23/jackfruit-miracle-crop-climate-change-food-security ↑ ചക്ക സംസ്കരണം, കൃഷി വിജ്ഞാന കേന്ദ്രം, സദാനന്ദപുരം, കൊട്ടാരക്കര, പാംഫ് ലെറ്റ് ↑ പോഷക മൂല്യ വിവരങ്ങൾ ↑ ദി ഫ്രൂട്ട് ബുക്ക് കുറിപ്പുകൾ
മധ്യ കേരളത്തിൽ ചക്ക എന്ന വാക്ക് സ്ത്രീ ജനനേന്ദ്രിയത്തെ സൂചിപ്പിക്കുന്നതിനായി ഉപയോഗിക്കാറുണ്ട്  (സഭ്യമല്ല)
പ്ലാവ് ഇംഗ്ലീഷ് വിലാസം https://ml.wikipedia.org/wiki/Jackfruit
കഠിനമരമാണ് പ്ലാവ് .
പിലാവ് എന്നും പറയാറുണ്ട്.
ഈ മരത്തിലാണ് ചക്ക എന്ന പഴം ഉണ്ടാകുന്നത്.
മരങ്ങളിൽ ഉണ്ടാവുന്ന ഫലങ്ങളിൽ ഏറ്റവും വലുത് ചക്കയാണ്‌.
അതിനാൽ ഇത് കഴിക്കുന്നത് പൊതുവേ ആരോഗ്യകരമായി കണക്കാക്കപ്പെടുന്നു.
കേരളത്തിൽ സുലഭമായ ഈ മരം  വളക്കൂറുള്ളതും വെള്ളക്കെട്ടില്ലാത്തതുമായ ഭൂമിയിൽ നന്നായി വളരുന്നു.
10-20 മീറ്റർ ഉയരത്തിൽ വരെ ഇത് വളരും.
മൊറേഷ്യേ കുടുംബത്തിൽപ്പെട്ടതാണ് പ്ലാവ്.
വണ്ണമുള്ള തടിയും നിബിഡമായ ഇലച്ചാർത്തുമുള്ള നിത്യഹരിതമരമാണ് പ്ലാവ്.
10-20 മീറ്റർ ഉയരത്തിൽ വളരുന്ന ഈ മരം തായ്ത്തടിക്ക് 80 സെമീ വരെ വണ്ണം കാണാം.
ഇതിന്റെ പട്ടയ്ക്ക് ഇളംചുവപ്പ് കലർന്ന ബ്രൗൺ നിറമാണ്.
മുറിവേൽപ്പിച്ചാൽ പാൽ നിറത്തിൽ നീരൊലിപ്പ് കാണാം.
ദീർഘവൃത്താകൃതിയിലുള്ള ഇലകൾ വർത്തുളമായി ഏകാന്തരന്യാസ രീതിയിൽ വിന്യസിച്ചവയാണ്.
മോണേഷ്യസ്(ഒരേ ചെടിയിൽ പെൺപൂവും ആൺ പൂവും ഉണ്ടാകുന്ന ചെടികൾ) ആയ ഈ മരത്തിന്റെ പുഷ്പവൃന്ദങ്ങൾ തായ്ത്തടിയിലോ വണ്ണമുള്ള കൊമ്പുകളിലോ ഞെട്ടുകളിലാണ് ഉണ്ടാകുന്നത്.
ഇവ തുടക്കത്തിൽ അണ്ഡാകൃതിയിലുള്ള സ്തരത്തിൽ പൊതിഞ്ഞ രൂപത്തിലായിരിക്കും.
പെൺപൂക്കളുടെ ഞെട്ടുകൾ വണ്ണം കൂടിയിരിക്കും.
അവയ്ക്കുള്ളിൽ അണ്ഡാശയങ്ങളുണ്ട്.
ആൺ പൂക്കൾ രോമിലവും അവയുടെ പെരിയാന്ത് ഒരു 1-1.5 മിമീ സ്തരത്തിൽ അവസാനിക്കുന്നവയുമാണ്.
ദീർഘഗോളാകൃതിയിലുള്ള ഫലം പല പെൺപൂക്കളുടെ അണ്ഡാശയങ്ങൾ കൂടിച്ചേർന്നതാണ്.
പ്ലാവിനെ പൊതുവെ രണ്ടായി തരം തിരിക്കാം.
വരിക്ക കൂഴ (ചിലയിടങ്ങളിൽ പഴപ്ലാവ് എന്നും പറയും)
വരിക്കയുടെ ചുളയ്ക്ക് കട്ടികൂടുതലായിരിക്കുമ്പോൾ കൂഴയുടേത് മൃദുലമായിരിക്കും.
തമിഴ്നാട്ടിലെ കല്ലാർ-ബർലിയാർ ഗവേഷണകേന്ദ്രത്തിലാണ്‌ പ്ലാവിനങ്ങളുടെ ഏറ്റവും വലിയ ശേഖരം ഉള്ളത്.
54 ഓളം ഇനങ്ങൾ ഇവിടെയുണ്ട്.
ടി-നഗർ ജാക്ക് എന്നയിനമാണിതിൽ ഏറ്റവും മികച്ചതെന്ന് അവർ അവകാശപ്പെടുന്നു.
സഫേദ, ഭൂസില, ബടിയാ, ഘാജ, ഹാൻസിഡാ, മാമ്മത്ത്, എവർബെയർ, റോസ്സെന്റ്സ് എന്നിവയാണ്‌ പ്രധാന ഇനങ്ങൾ.
പ്രജനനം ചക്കക്കുരു
ചക്കക്കുരു (വിത്ത്) നട്ടാൽ വർഗ്ഗ ഗുണം ഉറപ്പാക്കാനാവില്ല.
വശം ചേർത്തൊട്ടിക്കലാണ്‌ പ്ലാവിന്‌ അനുയോജ്യം.
മഴക്കാലത്തിന്റെ തുടക്കത്തിൽ ഒട്ടൂതൈകൾ നടാം.
പ്ലാവിന്‌ സാധാരണ വളം ചേർക്കാറില്ല.
ഉപയോഗങ്ങൾ തടി - കഠിനമരത്തിൽപ്പെട്ട പ്ലാവിന്റെ തടിക്ക് നല്ല ഉറപ്പുണ്ട്.
ഇതിന്റെ കാതലിന് മഞ്ഞ നിറമാണ്.
കാതലിന് ചുറ്റും എന്നാൽ തൊലിക്ക് കീഴെയുള്ള ഭാഗം ഉറപ്പ് കുറഞ്ഞ ഭാഗത്തെ വെള്ള എന്നാണ് പറയുന്നത്.
വെള്ള നിറവുമായിരിക്കും.
കാതലായ തടി മുറിച്ച് വീട് നിർമ്മാണത്തിനും വീട്ടുപകരണങ്ങളുണ്ടാക്കുന്നതിനും സർവസാധാരണയായി ഉപയോഗിക്കുന്നു.
പ്ലാവിന്റെ തടിയുടെ പൊടിയിൽ ആലം ചേർത്ത് തിളപ്പിച്ച് മഞ്ഞനിറമുള്ള ചായം ബുദ്ധഭിക്ഷുക്കൾ വസ്ത്രം നിറം പിടിപ്പിക്കാൻ ഉപയോഗിക്കുന്നു.
വേരും കൊമ്പുകളും - വിറകായി കത്തിക്കാമെന്നല്ലാതെ പ്രത്യേകിച്ച് ഉപയോഗമൊന്നുമില്ല.
ചക്ക - പ്ലാവിന്റെ ഫലമാണ് ചക്ക.
ചക്കച്ചുള, ചക്കക്കുരു വെളിഞ്ഞീൻ, ചക്കമടൽ എന്നിവയെക്കുറിച്ചറിയാൻ ചക്ക താളിലേക്ക് പോകുക.
പ്ലായില അഥവാ പ്ലാവില - പ്ലാവില മൃഗങ്ങൾക്ക് ഭക്ഷണമായി നൽകാറുണ്ട്.
ആടിന് ഇഷ്ടമായ തീറ്റയാണ്.
പ്ലായില കുമ്പിള് കുത്തി പണ്ട് സ്പൂണിന് പകരം കഞ്ഞി കുടിക്കാനായി ഉപേയാഗിച്ചിരുന്നു.
ജൈവവളമായി കൃഷിക്ക് ഉപയോഗിക്കാറുണ്ട്.
കൃഷി മാർഗ്ഗങ്ങൾ
ഒരു ചക്ക മുഴുവനായും മണ്ണിൽ കുഴിച്ചിടുകയും, അതിൽ നിന്നും വളർന്നു വരുന്ന എല്ലാ തൈകളെയും ചെറുതായിരിക്കുമ്പോൾ തന്നെ ഒരുമിച്ച് ബലമായി കെട്ടിവെച്ച് ഒറ്റത്തടിയാക്കി ഒട്ടിച്ച് വളർത്തിയെടുത്താൽ രുചിയും ഗുണവും കൂടുതലുള്ള ചക്ക ലഭിക്കുന്ന പ്ലാവുകൾ ഉണ്ടാക്കാം.
ശത്രുകീടങ്ങൾ ഷൂട്ട് ബോറർ
തടിതുരപ്പൻ വണ്ടിൻ്റെ മുട്ടകൾ തടിയിടുക്കുകളിൽ നിക്ഷേപിക്കെപ്പെടുന്നു.
ഇവ വിരിഞ്ഞുണ്ടാകുന്ന പുഴുക്കൾ ഉള്ളിലെ കാതാൽ കാർന്നു തിന്നുന്നു.
തടി ഉണങ്ങുന്നതാണ് ഫലം.
ഏതെങ്കിലും സ്പർശ കീടനാശിനി തളിച്ച് ഇവയെ നിയന്ത്രിക്കാം.
മീലിമൂട്ട
പിഞ്ചു ചക്കകളിലും ഇലകളിലുമൊക്കെയാണ് മീലിമൂട്ടകൾ ആക്രമിക്കുന്നത്, എതെങ്കിലും സ്പർശകീടനാശിനി ഉപയോഗിച്ച് നിയന്ത്രിക്കാം.
ശൽക്ക കീടങ്ങൾ
ശൽക്ക കീടങ്ങൾ ഇലകളുടെ അടിഭാഗത്ത് പറ്റിപ്പിടിച്ചിരുന്ന് നീരൂറ്റുന്നു.
ആക്രമണം രൂക്ഷമാണെങ്കിൽ എതെങ്കിലും സ്പർശകീടനാശിനി ഉപയോഗിച്ച് നിയന്ത്രിക്കാം.
ചിത്രശാ‍ല പ്ലാവിന്റെ ചിത്രങ്ങൾ കണ്ണൂരിൽ നിന്നും പ്ലാവ് അഥവ പിലാവ് പ്ലാവ് തൈ ചക്കകൾ തായ്‌തടിയിലും ശിഖിരങ്ങളിലുമാണുണ്ടാകുന്നത് പ്ലാവിന്റെ തായ്‌തടിയിലും ശിഖിരങ്ങളിലും പുതിയ ഇതളുകൾ ചക്കക്കുരു ആവരണം ചെയ്തിരിക്കുന്ന പോള വെളിഞ്ഞീൻ കോല് വെളിഞ്ഞീൻ, ചക്കപാൽ, ചക്കരക്ക് ചക്കക്കുരുകൾ ചക്ക കുറുകെ മുറിച്ചത് ചക്ക ചുളകൾ ചക്കക്കുരു മുളച്ചത് ചവിണി, പൂഞ്ചി ചക്ക പ്ലാവ് ചക്കകുരു പഴുത്ത് മരത്തിൽനിന്ന് കൊഴിഞ്ഞു വീണ പ്ലാവില പ്ലാവ് പുറത്തേക്കുള്ള കണ്ണികൾ Germplasm Resources Information Network: Artocarpus heterophyllus Fruits of Warm Climates: Jackfruit and Related Species California Rare Fruit Growers: Jackfruit Fruit Facts Archived 2014-01-16 at the Wayback Machine Know and Enjoy Tropical Fruit: Jackfruit, Breadfruit Relatives Archived 2009-01-18 at the Wayback Machine Jackfruit (Artocarpus heterophyllus) Archived 2008-12-18 at the Wayback Machine on Wayne's Word Jackfruit, flesh of  fruit Science in India with Special Reference to Agriculture Archived 2012-02-05 at the Wayback Machine http://www.biotik.org/india/species/a/artohete/artohete_en.html Archived 2016-03-05 at the Wayback Machine http://indiabiodiversity.org/species/show/8042 അവലംബം
എ റ്റെയിൽ ഒഫ് ടു സിറ്റീസ് ഇംഗ്ലീഷ് വിലാസം https://ml.wikipedia.org/wiki/A_Tale_of_Two_Cities
എ ടെയിൽ ഓഫ് ടു സിറ്റീസ് ആദ്യമായി പ്രസിദ്ധികരിച്ചത്  1859-ൽ ആണ്.
ചാൾസ് ഡിക്കെൻസ് ആണ് ഈ നോവെൽ എഴുതിയത്.
ഇത് ഡിക്കെൻസിന്റെ പ്രശസ്തമായ നോവലിൽ ഒന്നാണ് .
ഫ്രഞ്ചു വിപ്ലവത്തിന്റെ പാശ്ചാത്തലത്തിലാണ് ഈ നോവൽ കടന്നു പോവുന്നത്.
അവലംബം പുറത്തേക്കുള്ള കണ്ണികൾ A Tale of Two Cities എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
A Tale of Two Cities at Internet Archive .
A Tale of Two Cities – The original manuscript of the novel, held by the Victoria and Albert Museum (requires Adobe Flash ). 'Dickens: A Tale of Two Cities' , lecture by Dr. Tony Williams on the writing of the book, at Gresham College on 3 July 2007 (with video and audio files available for download, as well as the transcript).
A Tale of Two Cities public domain audiobook at LibriVox Analysis of A Tale of Two Cities on Lit React Archived 2016-11-18 at the Wayback Machine
എം.എസ്. അനന്തരാമൻ
പ്രമുഖ വയലിൻ വാദകനായിരുന്നു മൈലാപ്പൂർ സുന്ദരം അയ്യർ അനന്തരാമൻ എന്ന എം.എസ്.  അനന്തരാമൻ.
പിതാവും പ്രസിദ്ധ വയലിൻ വിദ്വാനുമായിരുന്ന പറവൂർ പി. സുന്ദരം അയ്യരിൽ നിന്നാണ് വയലിന്റെ ആദ്യപാഠങ്ങൾ അഭ്യസിച്ചത്.